Publication: Magyar Közlöny
Issue: MK-1998-86 (Year: 1998, Number: 86)
Era: 1990-2004
Section: 9/1989. (IV. 30.) MM rendelet 2. §-a a nevelési-oktatási,
Paragraph Index: 32

9/1989. (IV. 30.) MM rendelet 2. §-a a nevelési-oktatási, szolgáltató, közművelődési, több célú művelődési intézmények, egyéb nevelési-oktatási és művészeti intézmények hivatalos elnevezésében — megkülönböztető jelzésként — kifejezetten kötelezővé teszi a székhely szerinti település nevének használatát. Indítványozó jogi álláspontja szerint a települési képviselő hivatalos személlyé minősítése, valamint a településnév használatának rendeletben való szabályozására a hatályos jogszabályok nem adnak felhatalmazást, s az idézett jogszabályi rendelkezések alapján a vitatott szabályok által rendezett társadalmi viszony nem tekinthető magasabb szintű jogszabály által nem szabályozott társadalmi viszonynak sem. Így e viszonyok szabályozása nem tartozik a helyi önkormányzat feladatkörébe, a települési képviselő hivatalos személlyé minősítése, valamint a településnév használatának engedélyhez kötése önkormányzati rendeletben az Alkotmány 44/A. § (2) bekezdésével, valamint az Ötv. 16. § (1) bekezdésével ellentétes. II. Az indítvány részben megalapozott. A helyi önkormányzatok jogalkotási hatáskörének terjedelmét az Alkotmány, illetőleg az Ötv. határozza meg. A képviselő-testület rendeletalkotási jogköréről az Alkotmány 44/A. § (1) bekezdésének a) pontja, valamint (2) bekezdése rendelkezik. A 44/A. § (1) bekezdés

Source: https://magyarkozlony.hu/hivatalos-lapok/53d9b2c65d455c18efe2ab6dd5ced56fec997ec6/dokumentumok/191c0c49306148dafdbb66347aa2dba7f52336a3/letoltes